Diari Oficial de la Generalitat Valenciana


Sumari del DOGV 9142, del 03-08-2021 (2021/8295)

RESOLUCIÓ de 27 de juliol de 2021 de la Direcció General de LABORA Servei Valencià d'Ocupació i Formació, per la qual es publica la línia pressupostària i es fixen els crèdits màxims que han de finançar les ajudes a les persones desocupades assistents a les accions incloses en el Pla de treball 2017-2018, en el Pla de treball 2020 i en el Pla de treball 2021 del Centre de Referència Nacional de Transformació i Instal·lació de Fusta i Suro de Paterna, i es determina la competència per a resoldre aquestes ajudes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9142

Data del DOGV
:   03-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8295


Data del document
:   27-07-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de juliol de 2021 de la Direcció General de LABORA Servei Valencià d'Ocupació i Formació, per la qual es publica la línia pressupostària i es fixen els crèdits màxims que han de finançar les ajudes a les persones desocupades assistents a les accions incloses en el Pla de treball 2017-2018, en el Pla de treball 2020 i en el Pla de treball 2021 del Centre de Referència Nacional de Transformació i Instal·lació de Fusta i Suro de Paterna, i es determina la competència per a resoldre aquestes ajudes. [2021/8295]  
En el Boletín Oficial del Estado de 16 d'abril de 2018 es va publicar la Resolució de 5 d'abril de 2018, de la Sotssecretaria del Ministeri de la Presidència i per a les Administracions Territorials, per la qual es publica el conveni de col·Laboració entre el Servei Públic d'Ocupació Estatal, el Ministeri d'Educació, Cultura i Esport i la Comunitat Valenciana, per a la realització d'accions del Pla de treball 2017-2018 del Centre de Referència Nacional de Transformació i Instal·lació de Fusta i Suro en l'àmbit de la formació professional, signat l'11 de desembre de 2017, d'acord amb la normativa establida en el Reial decret 229/2008, de 15 de febrer, pel qual es regulen els centres de referència nacional en l'àmbit de la formació professional, i als acords adoptats sobre la proposta presentada en la reunió del Consell Social del Centre, celebrada el 12 de gener de 2016 i en la reunió de la comissió de coordinació i seguiment del conveni per a la qualificació del centre celebrada de 4 de maig de 2016.  
  
Amb data 7 de novembre de 2018, es va aprovar en Consell General del Sistema Nacional d'Ocupació, el Pla de perfeccionament del professorat en l'àmbit de la Formació Professional 2018-2019 (Acta 15/2018 del CGSNE).  
Amb data 29 de desembre de 2018, es va publicar en el Boletín Oficial del Estado, la Resolució de 27 de desembre de 2018, de la Sotssecretaria, per la qual es publica l'addenda al conveni entre el Servei Públic d'Ocupació Estatal, el Ministeri d'Educació, Cultura i Esport i la Comunitat Valenciana, per a la realització d'accions del Pla de treball 2017-2018 del Centre de Referència Nacional de Transformació i Instal·lació de Fusta i Suro en l'àmbit de la formació professional, per la qual es prorroga la realització de les accions fins al 30 de setembre de 2019.  
  
Amb data 9 d'octubre de 2019, es va publicar en el Boletín Oficial del Estado la Resolució de 30 de setembre de 2019, de la Sotssecretaria, per la qual es publica el conveni entre el Servei Públic d'Ocupació Estatal, el Ministeri d'Educació i Formació Professional i la Comunitat Valenciana, pel qual s'aprova el Pla d'actuació plurianual 2019-2022 del Centre de Referència Nacional de Transformació i Instal·lació de Fusta i Suro en l'àmbit de la formació professional.  
En la reunió de la Comissió de Coordinació i Seguiment del conveni subscrit celebrada amb data 9 de març de 2020 i 23 d'abril de 2021, es va aprovar, respectivament, el Pla de treball 2020 i el Pla de treball 2021 segons el que s'estableix en l'article 7.3 del Reial decret 229/2008, de 15 de febrer.  
Són aplicables als esmentats plans de treball el que disposa el Reial decret 229/2008, de 15 de febrer, pel qual es regulen els centres de referència nacional en l'àmbit de la formació professional.  
  
Igualment, hi serà aplicable el que s'estableix en la Llei 30/2015, de 9 de setembre, per la qual es regula el sistema de formació per a l'ocupació en l'àmbit laboral, que considera en l'article. 14.2.b als centres de referència nacional com a centres propis i estableix en l'article 22.3 que el Servei Públic d'Ocupació Estatal, tenint en compte les propostes de les comunitats autònomes, elaborarà un pla per al perfeccionament del professorat que impartisca accions formatives i per al desenvolupament d'una metodologia tecnicodidàctica orientada a aquest. Quan les accions d'aquest pla hagen d'anar dirigides a formadors de dos o més comunitats autònomes s'executaran a través dels centres de referència nacional, que rebran del Servei Públic d'Ocupació Estatal el finançament acordat en el si de les respectives comissions de coordinació i seguiment, i quan hagen d'anar dirigides específicament a formadors d'una comunitat autònoma seran gestionades en l'àmbit autonòmic.  
  
També és d'aplicació l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit Laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament. L'oferta formativa dels centres de referència nacional està inclosa en l'àmbit d'aplicació de l'ordre d'acord amb el que estableix en el seu article 1.3.c, en relació amb el 14.2.b de la Llei 30/2015, i d'acord amb l'article 1.4.b es financen a l'empara de l'Ordre TMS 368/2019 les beques, ajudes de transport, manutenció i allotjament que es concedisquen als desocupats que participen en les accions formatives.  
La present resolució determina el procediment de concessió de les ajudes previstes en els plans de treball esmentats, l'autoritat competent per a resoldre les sol·licituds d'ajudes efectuades per les persones assistents als cursos, així com els crèdits màxims que han de finançar-les d'acord amb el que es preveu en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
L'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que d'acord amb el que estableix l'article 22.2 de la Llei 38/2003, de 17 de novembre, podran concedir-se de manera directa les subvencions previstes nominativament en la llei de pressupostos de la Generalitat. S'entenen com a tals aquelles l'objecte, la dotació pressupostària i el destinatari de les quals figuren inequívocament en els seus annexos.  
  
En virtut del que s'ha exposat i d'acord amb el que es preveu en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, aquesta Direcció General de LABORA Servei Valencià d'Ocupació i Formació dicta la Resolució d'aprovació a càrrec de l'exercici pressupostari 2021 de la convocatòria de subvencions. Hi és conforme el Consell Valencià de Formació Professional, resolc  
  
Primer. Objecte i indicació de les bases reguladores  
La present resolució té per objecte establir els aspectes corresponents a la sol·licitud, tramitació i pagament de les ajudes destinades a l'alumnat desocupat, assistent als cursos de formació previstos en el Pla de treball 2017-2018, en el Pla de treball 2020 i en el Pla de treball 2021 aprovats per al Centre de Referència Nacional de Transformació i Instal·lació de Fusta i Suro en l'àmbit de la Formació Professional de Paterna, de conformitat amb el que estableixen les bases reguladores d'aquestes ajudes, recollides en l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, reguladora del sistema de formació professional per a l'ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades a finançar-la.  
  
  
Segon. Finançament i import de la convocatòria  
A càrrec de la línia S5670000 del subprograma pressupostari 322.52 Formació i qualificació professional, del capítol IV del pressupost de LABORA Servei Valencià d'Ocupació i Formació per a l'exercici 2021, es destina un import global màxim de 50.000 - per a atendre les sol·licituds d'ajudes efectuades per l'alumnat desocupat assistent als cursos que s'han realitzat o estiga previst realitzar en el marc del Pla de treball 2017-2018, del Pla de treball 2020 i del Pla de treball 2021, aprovats per al Centre de Referència Nacional de Transformació i Instal·lació de Fusta i Suro en l'àmbit de la Formació Professional de Paterna.  
  
  
Tercer. Persones beneficiàries  
Seran persones beneficiàries de les ajudes i beques regulades en la present resolució l'alumnat desocupat que assistisca als cursos que s'han realitzat o estiga previst realitzar en el marc del Pla de treball 2017-2018, del Pla de treball 2020 i del Pla de treball 2021 aprovats per al Centre de Referència Nacional de Transformació i Instal·lació de Fusta i Suro en l'àmbit de la Formació Professional de Paterna.  
  
  
Quart. Tipologia i quantia de les ajudes  
1. Beca per discapacitat. Podran percebre la beca prevista en l'article 20 de l'Ordre TMS/368/2019, de 28 de març, les persones desocupades que tinguen una discapacitat d'almenys el 33 %. Aquesta beca tindrà una quantia de 6,40 euros per dia realment assistit.  
2. Ajudes de transport, manutenció i allotjament. Les persones desocupades que participen en les accions formatives esmentades en el resolc anterior podran percebre ajudes en concepte de transport, manutenció i allotjament.  
Les quanties i condicions de les ajudes seran les següents:  
a) Ajuda en concepte de transport: 0,19 euros per quilòmetre, amb el límit de 20 - per dia realment assistit.  
b) Ajuda en concepte de manutenció: si l'assistència al curs, en horari de matí i vesprada, requereix un desplaçament d'almenys 50 quilòmetres, l'ajuda ascendirà a 9,70 - per dia realment assistit.  
c) Ajuda en concepte d'allotjament i manutenció: si l'assistència al curs, en horari de matí i vesprada, requereix un desplaçament d'almenys 100 quilòmetres, l'ajuda ascendirà a 66,90 euros per dia lectiu.  
A l'efecte del càlcul de les ajudes establides en aquest apartat, la distància es determinarà mitjançant la informació disponible en un servei web d'accés lliure, obert i gratuït que amb base cartogràfica i de satèl·lit permeta determinar la distància prenent com a referència la ubicació del domicili habitual de la persona participant i la de l'establiment on s'impartisca la formació. S'entendrà per domicili habitual de l'alumnat el que conste en la seua targeta de demanda d'ocupació.  
3. Ajudes en concepte de la participació de dones víctimes de violència de gènere en les accions formatives. Durant el temps de participació en una acció formativa la dona tindrà dret a percebre una beca per assistència de 10 euros per dia lectiu efectivament assistit fins a la finalització del curs.  
  
Cinqué. Règim de les ajudes  
1. Les ajudes se subjectaran al règim següent:  
a) Les ajudes per discapacitat i en concepte de participació de dones víctimes de violència de gènere són compatibles amb qualsevol altra ajuda.  
b) L'ajuda en concepte de transport és compatible amb qualsevol altra ajuda; no obstant això, quan concórrega amb l'ajuda en concepte d'allotjament i manutenció, l'ajuda serà pels desplaçaments inicial i final.  
c) L'ajuda en concepte d'allotjament i manutenció requerirà l'aportació de la factura de l'hostalatge o qualsevol altre mitjà documental acreditatiu.  
d) Les ajudes en concepte de manutenció i en concepte d'allotjament i manutenció són incompatibles entre si.  
2. La quantia de l'ajuda es determinarà en funció dels dies realment assistits, amb la verificació prèvia que es compleixen els requisits establits, a la vista de la documentació justificativa presentada.  
3. La situació de l'alumnat en el moment d'incorporar-se a l'acció formativa serà la tinguda en compte per a verificar el compliment dels requisits. S'entendrà com a persona treballadora desocupada aquella que en el dia de la seua incorporació al curs figure inscrit com a demandant d'ocupació en un servei públic d'ocupació; en cas contrari no es tindrà dret a les beques i ajudes. S'interromprà el dret a la percepció de la beca o ajuda si la persona treballadora deixa de tindre la condició de desocupada, i es reprendrà de nou en recuperar aquesta condició. Si amb motiu de la seua contractació o inserció Laboral acreditada, fora baixa en les accions formatives que es desenvolupen basant-se en la present convocatòria, persistirà el dret a l'ajuda pels dies realment assistits sempre que concórrega la resta de condicions exigides.  
  
  
Sisé. Lloc i termini de presentació de sol·licituds  
1. La concessió d'aquestes ajudes es realitzarà amb la sol·licitud prèvia de l'alumnat. D'acord amb el que es preveu en l'article 14 de la Llei 39/2015, d'1 d'octubre, del procediment administratiu comú de les administracions públiques, a l'efecte de presentació de la sol·licitud o de la documentació que s'ha d'adjuntar-hi, justificativa de l'ajuda, o qualsevol altra relacionada amb la present convocatòria, les persones físiques podran triar en tot moment si es comuniquen amb les administracions públiques per a l'exercici dels seus drets i obligacions a través de mitjans electrònics o no. El mitjà triat per la persona per a comunicar-se amb les administracions públiques podrà ser modificat per aquella en qualsevol moment.  
2. D'acord amb el que es disposa en l'apartat anterior:  
a) Les sol·licituds es presentaran en el model normalitzat que es troba en la pàgina web del CRN de Paterna, juntament amb la documentació específica, en les direccions territorials competents en la matèria de formació professional per a l'ocupació, sense perjudici de poder presentar-la en els altres llocs previstos en la normativa vigent en matèria de procediment administratiu comú de les administracions públiques.  
b) Per a realitzar la presentació telemàtica de les sol·licituds, s'accedirà a la seu electrònica de la Generalitat (https://sede.gva.es), des d'on podrà accedir al tràmit presentació de sol·licituds a ajudes de LABORA Servei Valencià d'Ocupació i Formació, o de la pàgina web www.LABORA.gva.es a través de l'enllaç «sol·licitud telemàtica». Per a això, la persona sol·licitant haurà de disposar de signatura electrònica admesa per la seu electrònica de la Generalitat (https://sede.gva.es).  
3. El termini per a efectuar la sol·licitud de les ajudes serà d'un mes, comptador des de la incorporació de l'alumnat al corresponent curs o des de la publicació de la present resolució en el DOGV.  
  
Seté. Documentació que cal adjuntar a la sol·licitud  
A les sol·licituds caldrà adjuntar la documentació següent:  
  
a) Documentació acreditativa de la condició personal en virtut de la qual se sol·licita l'ajuda:  
- En el supòsit d'alumnat amb discapacitat, certificat de l'òrgan administratiu competent.  
- La situació de les dones víctimes de violència de gènere s'acreditarà per qualsevol dels mitjans previstos en l'article 9 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
b) Document de domiciliació bancària segons model normalitzat, si no haguera sigut aportat anteriorment.  
c) Declaració de no estar incurs en cap de les circumstàncies previstes en l'article 13 apartats 2 i 3 i en el 34 apartat 5 de la Llei 38/2003, de 17 de novembre, general de subvencions. Quan l'import de les ajudes, en conjunt, no supere la quantia de 3.000 euros per concepte i any, s'exonera de la presentació dels certificats d'obligacions tributàries i de la Seguretat Social, d'acord amb el que s'estableix en l'article 24.4 del Reglament general de subvencions, i caldrà presentar en aquest cas una declaració responsable.  
  
Huité. Resolució  
La instrucció del procediment correspondrà al Servei Territorial de Formació de València.  
A proposta de la direcció territorial competent en matèria de Formació Professional per a l'Ocupació, la Direcció General d'Ocupació i Formació dictarà la resolució procedent per delegació de la Direcció General de LABORA Servei Valencià d'Ocupació i Formació, en el termini de 6 mesos, comptadors des de l'acabament del termini de presentació de sol·licituds. Transcorregut aquest termini sense que s'haja dictat i notificat resolució expressa, s'entendrà desestimada la pretensió per silenci administratiu, sense perjudici que subsistisca l'obligació legal de resoldre sobre la petició formulada.  
Les resolucions de les ajudes a l'alumnat recollides en aquest punt resolutiu esgoten la via administrativa, i contra aquestes podrà interposar-se recurs potestatiu de reposició davant aquest mateix òrgan en el termini d'un mes, a partir de l'endemà de la notificació de la resolució, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, recurs contenciós administratiu davant el jutjat contenciós administratiu, de conformitat amb el que s'estableix en l'article 8 apartat 3, així com en l'article 46 apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime pertinent.  
  
Nové. Justificació i pagament  
1. La persona sol·licitant haurà de conservar i presentar a requeriment de l'òrgan instructor, en el cas d'ajudes en concepte de manutenció o allotjament i manutenció, els justificants de despeses corresponents.  
  
2. Es realitzarà un sol pagament mitjançant transferència bancària a cada persona beneficiària, i no hi haurà la possibilitat de realitzar bestretes de les presents subvencions.  
  
Deu. Facultats de la Direcció General de LABORA Servei Valencià d'Ocupació i Formació  
Es faculta la Direcció General de LABORA Servei Valencià d'Ocupació i Formació per a dictar totes les instruccions i adoptar les mesures que considere oportunes per a l'execució i aplicació de la present resolució quan concórreguen circumstàncies degudament motivades; quan les citades instruccions i mesures afecten una pluralitat indeterminada de persones interessades s'hauran de publicar en el Diari Oficial de la Generalitat Valenciana.  
S'autoritza la Direcció General de LABORA Servei Valencià d'Ocupació i Formació perquè, mitjançant resolució, incremente les dotacions econòmiques destinades a atendre les sol·licituds d'ajudes efectuades a l'empara d'aquesta resolució, si escau.  
Així mateix, la Direcció General de LABORA Servei Valencià d'Ocupació i Formació resoldrà els recursos administratius que es pogueren interposar contra els actes dictats en virtut d'aquesta resolució.  
  
  
Onze. Facultats de la Direcció General d'Ocupació i Formació  
  
a) La resolució de sol·licituds i els actes i documents de retenció de crèdit, autorització de despesa, disposició de crèdit, reconeixement d'obligacions i proposta de pagament, dins dels límits legals i reglamentaris referits a la gestió de les subvencions.  
b) La resolució d'incidències.  
c) La minoració de les subvencions concedides.  
d) La incoació i resolució dels expedients de revocació de les subvencions concedides.  
e) La resolució dels expedients de reintegrament de les subvencions concedides.  
Així mateix, correspondrà indistintament a la persona titular de la Subdirecció General de Formació Professional per a l'Ocupació la signatura de tots els documents comptables associats que es requerisquen per a la gestió de les subvencions, així com la resolució de suspensió cautelar del desenvolupament de les accions formatives.  
  
Dotze. Exempció de l'obligació de notificació  
Les ajudes a la formació regulades en aquesta resolució són compatibles amb el mercat comú, d'acord amb l'article 107, apartat 1 del Tractat de Funcionament de la Unió Europea, i queden dispensades de l'obligació de notificació establida en l'article 108, apartat 3, del Tractat, i de comunicar, d'acord amb el que es preveu en l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea, els projectes de la Generalitat dirigits a establir, concedir o modificar ajudes públiques, ja que no disposen de tots els requisits del citat article 107.1, perquè no suposen avantatge econòmic per a una empresa ni falsegen la competència i no afecten els intercanvis comercials entre els estats membres.  
  
Tretze. Entrada en vigor  
La present resolució produirà efectes des de l'endemà de la publicació en el Diari Oficial de la Generalitat Valenciana.  
Contra la present resolució que esgota la via administrativa, podrà interposar-se recurs potestatiu de reposició davant aquest mateix òrgan en el termini d'un mes a partir de l'endemà de la publicació de la present resolució, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime pertinent.  
  
València, 27 de juliol de 2021.- El director general de LABORA Servei Valencià d'Ocupació i Formació: Enric Nomdedéu i Biosca.